117 



Această varietate trăeşte mai cu seamă în Dunăre şi intră primăvara 

 în bălţi. La retragerea apelor ei vin cei dintâi la garduri şi caută să fugă; 

 găsind gârlele închise, încearcă să sară peste garduri şi se aruncă de 2 — 3 

 metri afară din apă. Pescarii se folosesc de acest obiceiu al lor punând 

 lângă gardul lesei un fel de saci mari largi cu gura in sus numiţi «să- 

 ritori», sau câte o lotcă în care cad când vor să sară gardurile ; astfel 

 au un mijloc foarte puţin costisitor de a prinde cantităţi mari. Ei au cor- 

 pul cilindric, însă carnea lor e mai slabă şi mai puţin gustoasă decât a 

 celorlalte varietăţi precedente. 



Nume populare. Crap săltăreţ, Sulă, Suloiu, Sulinar, Crap Sulednic, 

 Sulac. Din cauză că umblă primăvara pe la toate gardurile şi caută să le 

 sară, Turtucăenii îi zic şi Olocariu sau Ulucariu. 



4. Cyprinus carpio var. oblongus nov. vaz. 



Tab. VIII. Fig. 36. 



Caracterele varietăţii : Corpul lung şi îngust, foarte mult com- 

 primat pe laturi. Capul mare şi înalt. înălţimea corpului se 

 cuprinde de 3 3 / 4 — 4,2 în lungimea sa fără caudală. Spina- 

 rea cu o muche ascuţită. Aripioarele pectorală şi caudală 

 lungi. Primul radiu moale al dorsalei cu i / 3 mai înalt ca 

 al V-lea, de unde înainte toate sunt egale până latinele ari- 

 pioarei. 



Sinonime : 



(?) Cyprinus hungaricus: Kessler, Ausziige a. d. Berichte, I, pag. 4. 



In bălţile noastre din delta Dunării şi mai cu seamă în ghiolurile dela 

 Ivancea (ghiolul Ierinciuc şi g. Belciug) există o a patra varietate de Crap, 

 caracteristică prin capul ei foarte mare, prin corpul lung, foarte îngust şi 

 foarte subţire, prin lungimea aripioarelor caudală şi pectorale precum şi 

 prin forma dorsalei ; la aceasta primul radiu moale e cu mult mai înalt 

 şi scade brusc până la al IV-lea, iar de aici înainte toate radiile sunt egale. 



Această varietate se deosebeşte de C. hungaricus mai cu seamă prin 

 corpul ei foarte îngust şi puternic comprimat pe lături, pe când la C. 

 hungaricus el este din contră cilindric. Prin acest caracter, varietatea 

 noastră aminteşte mai mult pe C. regina Bonaparte, de care însă se deo- 

 sebeşte iarăş prin lungimea cu mult mai mare a corpului său, prin for- 

 ma capului, forma aripioarei dorsale, etc. 



Am crezut întâiu că poate acest Crap, care are o carne vârtoasă şi foarte 

 puţin gustoasă, este o formă degenerată din cauza apei infecte şi a lipsei 

 de hrană. Cercetând însă mai de aproape bălţile în cari se găseşte el 

 mai cu deosebire, am văzut că apa este destul de adâncă şi că alături cu 



H 



